Stationsbygningen blev opført efter tegninger af [[Balthazar Lange]] i en stil præget af [[Historicisme (arkitektur)|historicisme]] og [[nyrenæssance]]. Sammen med [[Larvik Station]] var det den eneste station på Vestfoldbanen, der blev opført i mursten. Dette skyldtes ikke kun bygningens størrelse, men også at det var forbudt at opføre træbygninger i helhold til de lokale byggevedtægter.<ref>Hartmann (1997), s. 30.</ref> De to stationer var spejlvendte med samme grundplan og hovedtræk, selv om Larvik Station var lidt længere. Stationerne var inspireret af de store godser [[Jarlsberg (gods)|Jarlsberg hovedgård]] og [[Herregården|Larvik herregård]]. De var nyskabende med en central vestibule med direkte adgang fra byen og ventesale for anden og tredje klasse på hver sin side. Ekspedition af rejsegods og telegraf lå midt udfor vestibulen med udgang til perronen. Stationen var også nyskabende ved, at førstesalen var mindre end stueetagen, da den kun skulle rumme en tjenestebolig for stationsforstanderen og ikke også flere kontorer, sådan som det var almindeligt for endestationer.<ref>Hartmann (1997), s. 42.</ref>
Historie Foreninger Organisationer